08 September: Jy is God se advertensie. – Jan van der Watt - www.bybelkennis.co.za
by Mitch Kalp · Published 08/09/2017 · Updated 04/09/2017
Ef 2:11-3:13 (fokus 3:1-10)
God voel ernstig oor die advertensiebedryf. Dit is ‘n belangrike deel van sy besigheidsplan.
God het so baie om vir ons te gee. Eintlik is dit bietjie oorweldigend as ŉ mens van alles wat God vir ons gee in Ef 2 en 3 lees. Sy stoorkamers is regtig vol gepak van goeie gawes wat bedoel is vir elke liewe mens. Hy het meer genade en liefde as wat ons van kan droom. Sy redding ken geen grense nie – mense kan kom soos hulle is en God se liefde sal hulle nuut maak.
Maar dit help nie God se stoorkamers is vol en niemand weet daarvan nie. Daarom is God in die advertensiebedryf (3:7). Op die straathoeke, in kantore en huise, by ontspanningslokale, in elke woonbuurt, ja, oral moet daar advertensies opkom.
Jy het seker klaar geraai hoe God se advertensies lyk. Dit lyk na jou. Jy is die een wat vir ander moet gaan vertel. Eintlik nog meer as dit, soos ŉ mens dikwels by ŉ winkel ŉ klein pakkie van ŉ produk kry om te toets, so moet jou lewe klein stukkies van God se genade en liefde vir ander gee om te “toets”. Dit is eintlik die beste advertensie.
As ons mooi dink is baie van die lewendigheid en groei van God se besigheid van advertensies afhanklik. Dit sê baie van God se vertroue in jou.
Laaste 7 Dae: 6,694
Laaste 30 Dae: 22,938
Laaste 365 Dae: 296,163